kardosdrur/scandi-wiki huggingface dataset:
Litomyšl Slot

Litomyšl Slot er et af de største renæssanceslotte i Tjekkiet. Det ejes af den tjekkiske stat, og er beliggende i centrum af byen Litomyšl og blev erklæret på UNESCOs verdensarvsliste i 1999. Litomyšl Slot er et fremragende eksempel på en arkadeborg, en type bygning, der først blev udviklet i Italien og modificeret i de tjekkiske lande for at skabe en udviklet form af særlig arkitektonisk kvalitet. Højbarokke detaljer blev føjet til dette slot i det 18. århundrede.

Historie 
Byen Litomyšl udviklede sig i det 13. århundrede på handelsruten mellem Bøhmen og Mähren. I 1568 startede arbejdet med opførelsen af slottet, overvåget af Jan Baptista Avostalis og hans bror Oldřich. I 1580 var det meste af bygningen blevet bygget. Slottet tjente som domæne for Pernštejn-familien fra 1567 indtil husets sidste medlem, Frebonie, døde i 1646. Den berømte tjekkiske komponist Bedřich Smetana blev født i 1824 på Bryggeriet, en tilhørende bygning, ved siden af slottet.

I slutningen af 1700-tallet blev slottets interiør og grund restaureret i senbarokstil og er stadig bevaret i dag.

Beskrivelse 
Selve slottet har tre etager og har fire fløje arrangeret asymmetrisk. Den største er vestfløjen, mens den mindste er sydfløjen, et to-etagers arkadegalleri, der lukker sig om  en firkantet gårdhave. Arkade- og krydshvælvingen fortsætter rundt om denne gårdhave. Den østlige fløj rummer slotskapellet, og den vestlige fløj rummer et teater, med scenedekorationer, maskineri og auditorium bevaret intakt.

Ud over slottet er der flere tilhørende bygninger, herunder Bryggeriet, der ligger syd for den større, udvendige gårdhave og oprindeligt er designet med sgraffito-dekorationer for at komplementere slottet. Efter en brand i 1726 blev den ombygget af den berømte barokarkitekt František Maxmilián Kaňka. Der er også en park i engelsk stil og en barokpavillon på slottets område.

Referencer 

Verdensarvsområder i Tjekkiet
Pardubice
Slotte i Tjekkiet
Jacob Schebye

Jacob Maegaard Schebye (født 23. august 2000) er en cykelrytter fra Danmark, der kører for .

Ved PostNord Danmark Rundt 2023 er han som én af syv ryttere udtaget til at repræsentere det danske landshold.

Referencer

Eksterne henvisninger 
 
 

Mandlige cykelryttere fra Danmark
Valerij Popentjenko

Valerij Vladimirovitj Popentjenko (, født 26. august 1937, død 15. februar 1975) var en sovjetisk bokser, der boksede i vægtklassen mellemvægt (−75 kg). Igennem sin karriere vandt han 200 ud af sine 213 kampe. Han vandt blev olympisk mester ved OL i 1964 og vandt EM i 1963 og 1965. Han blev kåret som den mest bemærkelsesværdige bokser ved OL i 1964 og modtog Val Barker trofæet og blev den eneste sovjetiske bokser, der nogensinde modtog denne pris. Popentjenko var kendt for sine tekniske evner og bevægelighed i ringen og for sit hårde ventrehook.

Biografi 
Popentjenko begyndte at bokse i 1948 og vandt sit første sovjetiske mesterskab i 1959. Han fik bronze i 1960, men blev atter USSR-mester fra 1961 til 1965. Han trak sig tilbage i 1965 og modtog Arbejdets røde fanes orden. Han afsluttede i 1968 uddannelse på Leningrads militær højskole for grænsevagter og fra 1970 til sin død arbejdede han som leder af afsnittet for fysisk kultur på Moskvas tekniske statsuniversitet. I midten af 1970'erne byggede det tekniske universitet nye sportsfaciliteter og som leder af afdelingen kom Popentjenko ofte på byggepladsen. Den 15. februar 1975 løb Popentjenko ned af en trappe, hvor der endnu ikke var installeret gelænder, og han misten balancen og styrtede tre etager ned og døde. Han er begravet ved Vvedenskoje kirkegården.

Popentjenkos liv dannede grundlag for den russiske biografiske film Mister Nokaut fra 2022.

Internationale mesterskaber

Deltagelse ved EM i 1963 
Ved EM i Moskva i 1963 vandt Popentjenko guld i mellemvægt efter følgende kampe:

 Indledende runde: Sad over
 Kvartfinale: Opgav 1 Dino Murru (Italien)
 Semofinale: PTS Dragoslav Jakovljevic	(Jugoslavien)
 Finale: Opgav 2 Ion Monea	(Rumænien)

Deltagelse i OL i Tokyo i 1964 
Valerij Popentjenko stillede op i mellemvægt ved den olympiske bokseturnering ved OL i Tokyo i 1964, hvor han vandt turneringen efter følgende kampe:
 Indledende runde: Sad over
 1/8-dels finale: RSC Sutan Mahmud (Pakistan)
 Kvarfinale: PTS (5-0) Joe Darkey (Ghana)
 Semifinale: KO Tadeusz Walasek (Polen)
 Finale: RSC Emil Schulz (kombineret vest- og østtysk hold)

Deltagelse ved EM i 1965 
Ved EM i Østberlin i 1965 vandt Popentjenko guld i mellemvægt efter følgende kampe:

 Indledende runde: PTS Rudi Hornig	(Frankrig)
 Kvartfinale: TKO 1 Willy Karall (Østrig)
 Semifinale: Opgav 2 Lucjan Słowakiewicz (Polen)
 Finale: KO 1 William Robinson	(England)

Referencer

Eksterne henvisninger 

 Udvalgte kampe på boxrec.com
 Biografi på peoples.ru 

Boksere fra Sovjetunionen
Olympiske boksere
Olympiske mestre fra Sovjetunionen
Boksere fra Sovjetunionen
Europamesterskaberne i amatørboksning 1961

Europamesterskaberne i amatørboksning 1961 blev afviklet fra den 3. til den 10. juni 1961 i Beograd i Jugoslavien. Det var 14 gang, der blev afholdt EM for amatørboksere. Turneringen blev arrangeret af den europæiske amatørbokseorganisation EABA. Der deltog 146 boksere fra 21 lande.

Bedste nation blev Sovjetunionen med 5 guldmedaljer og 3 sølvmedaljer i de 10 vægtklasser.

Ingen danskere deltog.

Medaljevindere

Medaljetabel

Referencer

Eksterne links 
 14. Europamesterskab i boksning 

EM i boksning
Boksning i 1961
Sport i Jugoslavien
Tour de France 2024

Tour de France 2024 bliver den 111. udgave af cykelløbet Tour de France. Løbets første etape er en bjergetape, og begynder 29. juni 2024 fra Firenze. Løbets sidste etape er søndag den 21. juli med en enkeltstart fra Monaco-Ville til Nice. 

Løbets tre første etaper vil finde sted i Italien, og det er første gang at den såkaldte Grand Départ vil finde sted i landet. Det er samtidig tredje år i træk at løbet starter udenfor Frankrig. På grund af forberedelserne til Sommer-OL 2024 og Sommer-PL 2024 er den traditionelle afslutning med en massespurt på Avenue des Champs-Élysées i centrum af Paris rykket til Nice, hvor der afsluttes med en enkeltstart. Det er første gang siden løbet i 1989 at Tour de France vil blive afsluttet med en enkeltstart. Det vil også være første gang siden 1905, at den sidste etape ikke bliver afsluttet i Paris. I løbets to første år, 1903 og 1904, blev løbet afsluttet i Ville-d'Avray.

Etaperne

Se også 
 Tour de France Femmes 2024

Referencer

Eksterne henvisninger 
 Officielle hjemmeside
 

 
2024
Lanškroun

Lanškroun (tjekkisk udtale: [ˈlanʃkroun]; ) er en by i regione Ústí nad Orlicí  i regionenPardubice i Tjekkiet . Byen har omkring 9.300 indbyggere, og ligger på grænsen mellem de historiske lande Bøhmen og Mähren. Den historiske bymidte er velbevaret og er beskyttet ved lov som en urban monumentzone.

Lanškroun består af bydelene Dolní Třešňovec, Lanškroun-Vnitřní Město, Ostrovské Předměstí og Žichlínské Předměstí.

Etymologi 
Det oprindelige historiske navn på Lanškroun var Landeskrone, hvilket betyder "Lands krone". Den henviste til dens beliggenhed på grænsen mellem de historiske lande Bøhmen og Mähren.

Geografi 
Lanškroun ligger omkring 10 km  nordøst for Ústí nad Orlicí og 50 km  øst for Pardubice. Den ligger ved Orlické-forbjergene. Det højeste punkt er på 449 meter  over havets overflade.

Třešňovský-strømmen løber gennem byen. I den nordvestlige del af kommunens område ligger et forløb af seks damme ved Ostrovský-strømmen. Den største af dem er Dlouhý, der bruges til rekreative formål og vandsport. De nordligste damme Pšeničkův og Olšový og området omkring Zadní-strømmen før dens sammenløb med Ostrovský-strømmen er beskyttet som et naturreservat i Lanškroun-dammen naturpark.

Historie 

Den første skriftlige omtale af Lanškroun er fra 1285, hvor den blev doneret af kong Wenceslaus 2. til Zavis af Falkenstein. Lanškroun blev grundlagt under koloniseringen i anden halvdel af det 13. århundrede under navnet Landeskrone. Den blev det økonomiske centrum for den store ejendom Lanšperk og senere for separat Lanškroun ejendom.

I 1304 blev Lanškroun ejendom under Zbraslav Kloster og i 1358 blev det erhvervet af det romersk-katolske bispedømme Leitomischl. I 1371 blev et augustinerkloster grundlagt. I 1421 blev byen erobret af Jan Žižka. Efter hussitterkrigene blev godset erhvervet af den adelige familie Kostka af Postupice. Det begyndte at blomstre og opnåede forskellige privilegier. I 1507 blev den købt af familien Pernštejn. Så blev det kort holdt af Hrzáns af Harasov, og efter Slaget ved Det Hvide Bjerg blev det købt af Liechtenstein-familien.

Under 30-årskrigen blev byen gentagne gange brændt ned og plyndret af den svenske hær, og katoliseringen begyndte. Efter krigen faldt folketallet betydeligt. Det blev genbefolket af tyske nybyggere, og i 1683 er tysk blevet det officielle sprog.

I løbet af det 18. århundrede var Lanškroun en gennemsnitlig livegenby. I 1848 blev livegenskabet afskaffet, og Lanškroun blev en distriktsby. I 1870'erne begyndte industrialiseringen. Jernbanen blev bygget i 1884–1885.
Indtil 1918 var byen en del af Østrig-Ungarn som sæde for distriktet Landskron i Böhmen, en af de 94 Bezirkshauptmannschaften i Bøhmen .  Efter 1919 blev det en del af Tjekkoslovakiet . I 1938 blev det besat af tyske tropper som protektoratet Bøhmen og Mähren, ifølge München-aftalen.

Indtil fordrivelsen af tyskere efter 2. verdenskrig af den tysktalende befolkning fra Lanškroun i 1946, havde størstedelen af byens befolkning været tysk. Efter fordrivelsen blev byen fuldstændig tjekkisk. I 1945 ophørte det med at være distriktsby.

Referencer 

 

Byer i Tjekkiet
Byer i Pardubice
1. etape af Tour de France 2024

. etape af Tour de France 2024 er en  lang  med en samlet stigning på . Den bliver kørt 29. juni 2024 med start i  og mål i . Rytteren skal igennem bjergkæden Appenninerne, og kommer undervejs ind i San Marino, inden de når målstregen i Rimini.

Resultater

Etaperesultat

Klassement efter etapen

Pointkonkurrencen

Bjergkonkurrencen

Ungdomskonkurrencen

Holdkonkurrencen

Referencer

Eksterne henvisninger 
 

01
Firenze
Europamesterskaberne i amatørboksning 1963

Europamesterskaberne i amatørboksning 1963 blev afviklet fra den 26. maj til den 2. juni 1963 i Moskva i Sovjetunionen. Det var 15. gang, der blev afholdt EM for amatørboksere. Turneringen blev arrangeret af den europæiske amatørbokseorganisation EABA. Der deltog 133 boksere fra 18 lande.

Bedste nation blev Sovjetunionen, hvis boksere nåede finalen i alle vægtklasser, hvor de opnåede seks guldmedaljer. I det hele taget dominerede bokserne fra Østblokken, der vandt alle turneringens guldmedaljer og fik 17 ud af 20 mulige i finalerne. 

Ingen danskere deltog.

Medaljevindere

Medaljevindere nationer

Referencer

Eksterne links 
15. Europamesterskab i boksning
Resultater, sport123.com

EM i boksning
Boksning i 1963
Sport i Sovjetunionen
21. etape af Tour de France 2024

. etape af Tour de France 2024 er en  lang . Den bliver kørt 21. juli 2024 med start i  og mål i . Det er løbets sidste etape.

Ruten 
Efter at have forladt Monaco, består den 35 km lange rute af to stigninger, La Turbie (8,1 km med 5,6%) og Col d'Èze (1,6 km med 8,1%), inden rytteren skal passerer gennem Villefranche-sur-Mer og ankommer til Nice og målstregen på Place Masséna.

Det vil være første gang siden 1989-udgaven, at den sidste etape af Touren køres som en individuel tidskørsel. Det vil også være første gang siden 1905, at den sidste etape ikke bliver afsluttet i Paris. I løbets to første år, 1903 og 1904, blev løbet afsluttet i Ville-d'Avray.

Resultater

Etaperesultat

Klassement efter etapen

Pointkonkurrencen

Bjergkonkurrencen

Ungdomskonkurrencen

Holdkonkurrencen

Referencer

Eksterne henvisninger 
 

21
Sport i Nice
20. etape af Tour de France 2024

. etape af Tour de France 2024 er en  lang . Den bliver kørt 20. juli 2024 med start i  og mål på .

Ruten 
Efter starten i Nice skal rytterne krydse tre bjergpas, Col de Braus, Col de Turini og Col Saint-Martin, inden sidste opstigning til målstregen på Col de la Couillole.

Resultater

Etaperesultat

Klassement efter etapen

Pointkonkurrencen

Bjergkonkurrencen

Ungdomskonkurrencen

Holdkonkurrencen

Referencer

Eksterne henvisninger 
 

20
Sport i Nice
Gracillariidae

Gracillariidae er en vigtig familie af insekter i ordenen sommerfugle (Lepidoptera) og den største familie af løvminerere, der omfatter adskillige økonomiske, havebrugsmæssige eller nyligt invasive arter af skadedyr såsom kastanjeminermøllet, Cameraria ohridella.

Taxonomi og systematik 
Der er 98 beskrevne slægter af Gracillariidae (se nedenfor). En komplet liste er tilgængelig over alle aktuelt anerkendte arter. Nogle slægter er meget store, f.eks. Acrocercops, Caloptilia, Cameraria, Epicephala og Phyllonorycter.

Udbredelse 
Gracillariidae forekommer i alle terrestriske regioner i verden undtagen Antarktis.

Kendetegn 
Disse generelt små (vingefang 5–20 mm) møl er som larver løvminerere, og deres spor kan være et nyttigt middel til identifikation af arten, især hvis værtsplanten er kendt. Underfamilierne adskiller sig ved hvorledes det voksne møl placerer sine vinger i hvile. De fleste Gracillariinae hviler med den forreste del af kroppen stejlt hævet; Lithocolletinae og Phyllocnistinae hviler med kroppen parallelt med overfladen; hos Lithocolletinae ofte med hovedet sænket.

Livshistorie
De første til femte-instarlarver er fladtrykte og har specialiserede munddele tilpasset til at opsuge plantesaft. Ældre-instarlarver er cylindriske og har normale munddele til at kunne tygge plantevæv i bladets minegange og har et fuldt funktionelt silke-producerende organ kaldet en spinner. Nogle slægter har et mellemstadium i denne bemærkelsesværdige hypermetamorfose mellem to larvestadier.

Larvernes værtsplanter 
Mange værtsplanter er kendt, generelt er der tale om tokimbladede træer eller buske.

Underfamilier og slægter 

Gracillariidae families fylogeni er blevet revideret i 2017 og rummer nu otte underfamilier:

 Acrocercopinae Kawahara & Ohshima, 2016
 Callicercopinae Li, Ohshima & Kawahara, 2022
 Gracillariinae Stainton, 1854
 Lithocolletinae Stainton, 1854
 Marmarinae Kawahara & Ohshima, 2016
 Oecophyllembiinae Réal & Balachowsky, 1966
 Ornixolinae Kuznetzov & Baryshnikova, 2001
 Parornichinae Kawahara & Ohshima, 2016
 Phyllocnistinae Herrich-Schäffer, 1857

Referencer

Eksterne henvisniner 
Fylogenetisk stamtræ
Natural History Museums database over planteværter for familien
Natural History Museums Lepidoptera database over slægter i familien
Afrotropical Checklist 
Global taksonomisk database for Gracillariidae (Lepidoptera)
Fauna Europaea Gracillariidae
Fauna Europaea : Eksperter 
Caloptilia azaleella, azalea leafminer on the UF / IFAS Udvalgte møl website
Marmara gulosa, citrus peelminer on the UF / IFAS Udvalgte møl website
Giro d'Italia 2024

Giro d'Italia 2024 er den 107. udgave af Giro d'Italia. Den italienske Grand Tour starter den 4. maj 2024, og bliver afsluttet 26. maj.

Den 9. oktober 2023 blev Grande Partenza præsenteret og de tre første etaper vil foregå i Piemonte-regionen. Resten af ruten blev offentliggjort 13. oktober.

Etaper

Referencer

Eksterne henvisninger 
 
 

 
UCI World Tour 2024
Vuelta a España 2024

Vuelta a España 2024 er den 79. udgave af Vuelta a España. Den spanske Grand Tour starter den 17. august 2024, og bliver afsluttet 8. september. Startby og ruten bliver offentliggjort i december 2023.

Referencer

Eksterne henvisninger 
 
 

 
UCI World Tour 2024
Styrer verden

Styrer verden er efterfølgeren til Danny Kool's selvbetitlede debutalbum fra 1999. Styrer verden blev udgivet den 29. november 2000. I forhold til forgængeren havde Danny og hans musikalske og tekstlige bagmænd Q og Chief 1 bevæget sig over i en mere poppet boldgade, og på flere af albummets duetter medvirkede eksempelvis Rannva fra Creamy og pigerne fra duoen Bikini. Styrer verden blev barnestjernens sidste album og solgte cirka 40.000 eksemplarer.

Trackliste

Referencer

Eksterne henvisninger 

Album fra 2000
Rapalbum fra Danmark
Julie Van de Velde

Julie Van de Velde (født 2. juni 1993) er en belgisk cykelrytter.

Hun repræsenterede Belgien ved sommer-OL 2020 i Tokyo, hvor hun sluttede på en 42. plads i kvindernes fællesstart.

Referencer

Eksterne henvisninger 

Kvindelige cykelryttere fra Belgien
Personer fra Brugge
Deltagere for Belgien ved sommer-OL 2020
Cykelryttere ved sommer-OL 2020
Hochwald Milch

Hochwald Milch eG er et tysk andelsmejeri, det kendes også igennem datterselskabet Hochwald Foods GmbH. Virksomheden blev grundlagt i 1932 under navnet Erbeskopf eG. Hovedkvarteret er i Thalfang i Hunsrück, desuden har de afdelinger i Bolsward, Mechernich, Hünfeld, Hungen, Kaiserslautern, Lüneburg og Weiding. Der produceres primært mæleprodukter som konsummælk, ost, fløde, yoghurt, osv.. I 2020 havde de 2.072 ansatte og en omsætning på 1,65 mia. euro.

Referencer 

Fødevarevirksomheder fra Tyskland
Etableret i 1932
Fude + Serrahn Milchprodukte

Fude + Serrahn Milchprodukte GmbH & Co. KG er en tysk mejerikoncern med hovedkvarter i Hamborg og afdelinger i Gransee, Erfurt, Berlin og Coesfeld. Datterselskabet Molkerei Niesky er hjemhørende i Niesky og Olbernhau. De producerer konsummælk, smør, ost youghurt, osv.

Referencer 

Fødevarevirksomheder fra Tyskland
Etableret i 2001
Molkerei Ammerland

Molkerei Ammerland eG er et nordtysk andelsmejeri. De producerer ost, smør, konsummælk, mælkepulver, osv. De har produktion i Wiefelstede-Dringenburg og i Oldenburg. 

De benytter mærket „Ammerländer“ der eksporteres til over 60 lande.

Virksomheden blev etableret i 1989 under navnet Milchwerke Ammerland-Oldenburg eG og navnet Molkerei Ammerland eG blev indført i 2000.

Referencer 

Fødevarevirksomheder fra Tyskland
Etableret i 1989
Meggle Group

Meggle Group er en tysk mejerikoncern med hovedkvarter i Wasserburg am Inn, Oberbayern.
Virksomhedens historie begyndte med etablering af et osteri i Attel i 1887.

Referencer 

Fødevarevirksomheder fra Tyskland
Etableret i 1887
Simon Zeloten

Simon Zeloten er en af Jesus' 12 Disciple han nævnes dog kun i de fire apostellister. Han var en tidligere Zelot en der var medlem af den Jødiske Modstandsgruppe inden han blev valgt af Jesus i omkring År 29 e.Kr.

Kristne
Kristendom
Chimps: So Like Us

Chimps: So Like Us er en amerikansk dokumentarfilm fra 1990 af Karen Goodman og Kirk Simon.

Referencer

Eksterne henvisninger 

 

Amerikanske film fra 1990
China Cry

China Cry er en amerikansk film fra 1990 af James F. Collier.

Medvirkende 
 Julia Nickson-Soul
 France Nuyen
 James Shigeta

Referencer

Eksterne henvisninger 

 

Amerikanske film fra 1990
Biografiske film
The China Lake Murders

The China Lake Murders er en amerikansk film fra 1990 af Alan Metzger.

Medvirkende 
 Tom Skerritt som Sam Brodie
 Michael Parks som Jack Donnelly
 Lauren Tewes som Kitty
 Nancy Everhard som Cindy
 Doug Mears som Bobby
 Gary McGurk som Wyler
 Bill McKinney som Finney
 Hans Howes

Referencer

Eksterne henvisninger 

 

Amerikanske film fra 1990
Always Remember I Love You

Always Remember I Love You er en amerikansk film fra 1990 af Michael Miller.

Medvirkende 
 Patty Duke som Ruth Monroe
 Stephen Dorff som Robert Mendham
 Joan Van Ark som Martha "Marty" Mendham
 Richard Masur som Earl Monroe
 David Birney som Philip Mendham
 Sam Wanamaker som Mendham
 Jarred Blancard som John Monroe
 Linda Darlow som Fran
 Kimberley Warnat som Sally Monroe

Referencer

Eksterne henvisninger 

 

Amerikanske film fra 1990
Dramafilm fra USA
Broighter-skatten

Broighter-skatten eller Broighter-guldet er et depotfund af guldgenstande fra jernalderen omkring år 100 f.v.t., der blev fundet i 1896 af Tom Nicholl og James Morrow på en mark nær Limavady, i det nordlige Irland (nu Nordirland). Depotfundet består af en 18 cm lang guldbåd, en torque og skål i guld, og nogle andre smykker.

Fundet er udstillet på National Museum of Irelands afdeling for arkæologi, og beskriver torquen som den "fineste eksempel på irsk La Tène-guldarbejde". Der er udstillet en replika af fundet på Ulster Museum i Belfast.

Videnskabelige analyser af guldet indikerer, at det har samme oprindelse, men genstandene viser stor diversitet i stil fra keltisk til romersk.

Et design fra fundet blev brugt som motiv på de nordirske 1 pund-mønter i 1996 og guldskibet blev også brugt på den sidste irske 1 punds mindemønt. Broighter-kraven og Broighter-skibet var motiv på de definitive frimærker fra Irland 1990–1995.

Galleri

Se også 
 Depotfund
 Ardagh-skatten

Referencer

Eksterne henvisninger 

Depotfund
Arkæologiske fund fra Irland
Genstande i guld
Rutherglen

Rutherglen (, ) er en by i South Lanarkshire, Skotland, der ligger umiddelbart sydøst for Glasgow, omkring 5 km fra centrum og direkte syd for floden Clyde. Den var tidligere en burgh i Lanarkshire i mere end 800 år, men i 1975 mistede Rutherglen sit lokale byråd og den blev administrativt en del af City of Glasgow District i Strathclyde regionen (sammen med nabobyen Cambuslang). I 1996 blev byerne en del af South Lanarkshire council area.

Rutherglen fik status som Royal Burgh i 1126 på fra kong David 1. af Skotland. Byens vigtighed blev gradvist mindre i takt med at nabobyen Glasgow voksede. Stenhuggerne som arbejdede Glasgow Cathedral menes at have boet i Rutherglen.
I en periode eksisterede Rutherglen Castle, men den blev brændt ned og ødelagt James Stewart, 1. jarl af Moray.

Referencer

Eksterne henvisninger 

Byer i Skotland
South Lanarkshire
Vito Corleone

Vito Corleone (født Vito Andolini) er en fiktiv karakter i Mario Puzos roman The Godfather fra 1969 og i de første to Francis Ford Coppolas filmtrilogi. Vito blev oprindeligt spillet af Marlon Brando i filmen The Godfather (1972), og senere af Oreste Baldini som dreng og af Robert De Niro som ung mand i The Godfather Part II (1974). Han er en forældreløs siciliansk immigrant der opbygger et amerikansk mafiaemperie.

Han og hans kone Carmela har fire børn: Santino ("Sonny"), Frederico ("Fredo") og Michael ("Mike"), og en datter, Constanzia ("Connie"). Vito adopterer Sonnys ven Tom Hagen uformelt, og Hagen bliver hans advokat og consigliere. Ved Vitos død efterfølger Michæl ham som Don i Corleone-familien.

Vito styrer forbryderempiriets aktiviteter inden for gambling, alkohol smugling, prostitution og korruption i fagforeningerne, men han er kendt for at være en venlig og generøs mand, der lever sit liv efter et strikt moralsk kodeks med loyalitet overfor sine venner, men først og fremmest for sin familie. Han er også kendt som en gammeldags mand, der kræver respekt i henhold til hans status; selv hans tætteste vender omtaler ham som "Godfather" (gudfar) eller "Don Corleone" frem for "Vito".

Vito Corleone er baseret på en blanding af en række mafia-personer i New York City fra midten af 1900-tallet; Carlo Gambino, Frank Costello, Joe Bonanno, og Joe Profaci.

Referencer 

The Godfather karakterer
Peter Clemenza

Peter Clemenza er en fiktiv karakter, der optrådte første gang i Mario Puzos roman The Godfather fra 1969. Han bliver spillet af den Academy Award-nominerede Richard Castellano i Francis Ford Coppolas filmatisering fra 1972 og af Bruno Kirby (som ung mand) i The Godfather Part II (1974).

Referencer 

The Godfather karakterer
Tom Hagen

Thomas Hagen er en fiktiv karakter i Mario Puzos roman The Godfather (1969) og Francis Ford Coppolas film The Godfather (1972) og The Godfather Part II (1974). Han bliver spillet af Robert Duvall i filmene. Han optræder også i Mark Winegardner efterfølgere til Puzos bøger; The Godfather Returns og The Godfather's Revenge, samt i Ed Falcos roman The Family Corleone. Duvall blev nomineret til en Oscar for bedste mandlige birolle og BAFTA for sin rolle i den første film.

Hagen er fungerer som consigliere og advokat for Corleone-familien, og han er blevet uformelt medlem af familien, efter Vito Corleone tog ham ind.

Referencer 

The Godfather karakterer